Ilon ja naurun voima
Hei! Olen Steve Backlund. On ilo olla seurassanne.
Tämä on mielen uudistamista käsitte- levän ohjelmasarjan toinen osa.
Tulen Bethel-seurakunnasta Reddingistä Kaliforniasta.
Minusta on ihana kertoa Jumalan muuttavasta työstä elämässäni -
ja vaimoni Wendyn elämässä -
sekä siitä, miten vapautua ja muuttua uudistamalla mielensä totuudella -
eikä menneisyydellämme tai valheilla.
Tänään haluan puhua ilon ja naurun voimasta.
Se on yllättävä avain -
tai ase, jonka kautta voimme kokea mielen uudistusta.
Ennen sitä kertaan hieman viimekertaista opetusta.
Puhuimme toivon voimasta.
Toivon tasomme osoittaa, uskommeko valheita vai totuuden.
Room. 15:13:ssa sanotaan: -
"Mutta toivon Jumala täyttäköön teidät kaikella ilolla ja rauhalla uskossa, -
niin että teillä olisi runsas toivo Pyhän Hengen voiman kautta."
Mitä enemmän toivoa meillä on, sitä enemmän totuutta uskomme.
Mitä vähemmän toivoa meillä on, sitä enemmän valheita uskomme.
Sydämen antaminen Jumalalle ei välttämättä vielä tuo muutosta.
Myös uskomuksista pitää luopua.
Jeesus sanoi Joh. 8:32:ssa: "totuus on tekevä teidät vapaiksi".
Elämänalueilla, joilla uskon totuuden, koen vapautta, -
ensin sisäisesti, sitten olosuhteissa.
Alueilla, joilla uskon valheita, minulla ei ole sisäistä vapautta -
ja on vaikeaa säilyttää vapaus ulkoisissa kokemuksissa.
Taistelu käydään valheiden ja totuuden välillä.
Uskovana en keskity paholaiseen vaan uskoon.
En halua olla tietämätön tai tyhmä paholaisen suhteen, -
mutta jos uskomukseni ovat kunnossa, -
minun ei tarvitse huolehtia paholaisesta.
Ihmisellä on uskomuksia neljästä asiasta: Jumalasta, itsestämme, -
muista ihmisistä ja olosuhteistamme.
Puhutaanpa sitten ilosta ja naurusta.
Pelastuin, kun olin 19-vuotias.
Se oli vuosi 1975. Voitte siitä laskea, kuinka vanha olen.
Herra pelasti minut, kun olin hippi.
Jumala alkoi tehdä suuria asioita elämässäni.
Sitten minulle kävi kuin Gal. 3:ssa.
Siirryin pois uskoperusteisesta suhteesta ja Herran läheisyydestä -
laki- ja suorituskeskeiseen suhteeseen.
Iloni alkoi vähentyä nopeasti.
Elämässäni ei juurikaan ollut iloa. En edes arvostanut iloa.
Arvostin itkemistä. Jos joku itki seurakunnassa, -
sanoin: "Mahtavaa! Aamen! Jumala toimii!"
Jos joku nauroi, suhtauduin kielteisesti.
"Ei täällä voi nauraa. Kokousavustajat, ohjatkaa naurava henkilö ulos ovesta."
Sanoin, että kaikki asiat pitää tehdä säntillisesti ja järjestyksessä.
Herra sanoi: "Hautausmaat ovat säntillisiä ja järjestyksessä, -
mutta niissä ei ole elämää."
Jumala alkoi tehdä muutoksia 1990-luvulla.
Olimme muuttaneet. Johdimme pientä seurakuntaa maaseudulla -
Nevadan keskiosissa neljän tunnin ajomatkan päässä Las Vegasista.
Jumala aikoi väijyttää minut ilollaan.
Hän kysyi: "Haluatko olla vahva?" "Haluan, Herra", vastasin.
Hän sanoi: "Ilo minussa on väkevyytesi." Neh. 8:10.
Hän kysyi: "Haluatko olla terve?" "Haluan, Herra", vastasin.
Hän osoitti, että iloinen sydän on terveydeksi, Sananl. 17:21.
Lääkäri Jumala antoi määräyksen: -
"Naura sydämesi pohjasta kolmesti päivässä."
Mahtavaa siinä on, että tiede tukee sitä -
ja todistaa, että nauru on hyväksi terveydelle. Kuvittele.
Tutkimukset ovat osoittaneet, -
että nauru on laskenut ihmisten verenpainetta.
Nauru vahvistaa immuunijärjestelmää, joka torjuu tauteja. Luin tutkimuksen, -
jonka mukaan kymmenen minuuttia nauramista sydämen pohjasta -
vastaa kymmentä minuuttia kuntoilulaitteella.
Se ei olisi pahitteeksi joillekin meistä.
Herra sanoi: "Sinun pitää nauraa useammin." Aluksi en ymmärtänyt.
Sitten aloin tajuta, että Jumala oli se, joka meille naurun antoi.
Uskonnollisuudessahan keskitytään vihaisen Jumalan miellyttämiseen, -
jos se on ihmisen käsitys Jumalasta.
Kuinka moni tietää, että silloin on mahdotonta olla iloinen?
Sen mukaan jos ihminen on iloinen, se osoittaa, ettei hän ymmärrä asioita.
Jos hän ymmärtäisi, hän ei olisi iloinen.
Silloin hän ymmärtäisi, että Jumala on saamassa tarpeekseen sinusta.
Emmekö olekin iloisia, -
että Jumala vuodatti vihansa Jeesuksen ylle?
Evankeliumi tarkoittaa hyviä uutisia.
Kun enkelit ilmoittivat paimenille Luuk. 2:10:ssä, -
miksi Jeesus tuli, he ilmoittivat suuresta ilosta.
Enkelit sanoivat: "Älkää peljätkö; -
sillä katso, minä ilmoitan teille suuren ilon, joka on tuleva kaikelle kansalle".
Myös ilmoitus Jeesuksen tulosta oli ilmoitus ilosta.
Aloin ymmärtää sitä. Aloin sanoa: -
"Minun pitää yrittää hankkia iloa."
Toinen puhutteleva raamatunpaikka oli Room. 14:17: -
"sillä ei Jumalan valtakunta ole syömistä ja juomista, -
vaan vanhurskautta ja rauhaa ja iloa Pyhässä Hengessä."
Ilo on kolmannes valtakunnasta: vanhurskautta, rauhaa ja iloa.
Luultavasti ensimmäisen 15 vuoden ajan kristittynä -
voin laskea yhden käden sormilla, -
montako iloa käsittelevää saarnaa kuulin.
Kuten tiedätte, 1990-luvulla Jumala sivuutti pastorit.
Hän ei kysynyt pastoreilta lupaa vaan valtasi seurakunnat.
Puhkesi pyhän naurun ilmiö.
Siinä ihmiset nauroivat kontrolloimattomasti.
Uskon, että se oli Jumalan suvereeni teko.
"Minun pitää saada seurakuntaani iloa."
Se ei ollut mikään ohimenevä juttu.
Uskon Herran tehneen sen, -
jotta voisimme luoda ilon teologian elämäämme.
Se on lähellä sydäntäni.
Olen kirjoittanut aiheesta Possessing Joy -kirjan.
Sen alaotsikko on "Voiman ja kestävyyden salaisuus".
Kirjan ydin on ilon raamatullinen perusta.
Se antaa avaimia ilossa vaeltamiseen.
On tehty tutkimus, josta luin, kun Herra opetti minulle ilosta.
Sen mukaan lapsi nauraa päivässä keskimäärin 400 kertaa.
Saman tutkimuksen mukaan aikuiset nauravat vain 15 kertaa päivässä.
Uskoakseni pudotus 400:sta 15:een ei ole siirto hyvään suuntaan.
Haluan kasvaa aikuiseksi ja tulla lapsen kaltaiseksi.
Matt. 18:3:ssa sanotaan: "ellette käänny -
ja tule lasten kaltaisiksi, ette pääse taivasten valtakuntaan."
Jumala on tarkoittanut meille monia asioita, -
mutta emme pääse niihin sisälle, -
ellemme tule uskossamme enemmän lasten kaltaisiksi.
Yksi tapa tehdä se -
on omaksua ilon ja naurun elämäntyyli.
Tahdon antaa erään erittäin tärkeän totuuden mielen uudistamisesta.
Jotta voi nauraa, täytyy päästää irti eräästä asiasta.
Rakastan vaimoani. Olemme olleet naimisissa lähes 37 vuotta.
Olemme parhaita ystäviä. Matkustamme yhdessä.
Vaikka olemme parhaita ystäviä, emme ole kaikesta samaa mieltä.
Kun emme ole samaa mieltä -
ja etenkin kun hän on mielestäni aivan väärässä, -
en todellakaan aio nauraa.
Jos nauran, luulet, että kaikki on kunnossa, -
ja kaikki ei todellakaan ole kunnossa. Olen sinun uhrisi.
Voin olla iloinen seurassasi vain, jos teet sen, mikä mielestäni on oikein.
Kaiken pitää olla tismalleen oikein elämässäni, jotta voin olla iloinen.
Kaikkien ihmisten pitää toimia niin kuin minä tahdon.
En voi olla iloinen, jos elämässä on taloushuolia.
En voi olla iloinen, jos minulla on henkilökohtaisia heikkouksia.
Hallituksenkin täytyy toimia juuri niin kuin haluan, jotta voisin olla iloinen.
Aloin tajuta, etten ikinä vaeltaisi ilossa, -
koska lykkäsin iloani aina johonkin tulevaisuuden ajankohtaan, -
jolloin kaikki olisi täydellistä.
Herra sanoi: "Steve, ellet ole iloinen nyt, -
on hyvin epätodennäköistä, että sinusta tulee iloinen tulevaisuudessa."
Ei ole sopivaa aikaa tulla iloiseksi.
Luultavasti jokaiselle tätä ohjelmaa juuri nyt katsovalle -
tämä päivä ei ole hyvä päivä vaeltaa ilossa.
Aloin tajuta, että ilon Herrassa pitäisi olla väkevyyteni.
En voi odottaa...
Itse asiassa ilon Herrassa on tarkoitus auttaa minut yli vaikeuksista.
Aloin tavoitella sitä.
Sanoin: "Selvitän, miten saan vapautettua Herran ilon elämääni -
ja muiden ihmisten elämään." Lapsi nauraa 400 kertaa päivässä.
Sanoin: "Herra, haluan nauraa ainakin 400 kertaa päivässä.
Onko Sinulla ehdotuksia, miten onnistuisin siinä?"
Koin Herran sanovan: "On. Tee niin kuin minä teen."
"Herra, mitä Sinä teet?"
Hän vei minut Ps. 2:4:ään: -
"Hän, joka taivaassa asuu, nauraa".
Mille Jumala nauraa?
Jotkut sanovat, että Hän nauraa meille.
Se voi olla totta, mutta Ps. 2:4:ssä ei ole kyse siitä.
Ps. 2:4:n asiayhteys on se, - että Jumala nauraa sille, -
mitä Hänen vihollisensa sanovat ja suunnittelevat.
Ajattelin itsekseni, että jos Jumala nauraa paholaisen sanoille...
Joh. 8:44:ssä muuten sanotaan, -
että paholainen on kaiken valheen isä. Hänessä ei ole totuutta.
Kaikki, mitä paholainen sanoo, on valhetta.
Sanoin, että jos Jumala kerran nauraa valheille, -
minäkin alan nauraa valheille ja katson, mitä tapahtuu.
Huomasin, että se on voimallinen ase, -
joka murtaa vallan nielemältämme valheelta.
Moniko tietää, että valhe tuntuu todel- liselta, kun sitä ajattelee aivoillaan?
Kun sanomme sen ääneen, se kuulostaa naurettavalta.
Valheet tykkäävät kukoistaa pimeydessä.
Kun ne tuodaan valoon, ne näyttävät naurettavilta.
Olen kirjoittanut Let's Just Laugh at That (Nauretaan sille) -kirjan.
Siinä luetellaan 45 eri asiaa, -
ja kaikki kirjani on kirjoitettu pääosin hartausmuodossa.
Jokaista tiettyä ajatusta käsitellään yhdellä tai kahdella sivulla.
Käsittelen asioita, joita menneisyyden kokemukset pitäisivät tosina -
mutta joista Jumalan Sana sanoo, että jokin muu on totta.
Valheen valta murretaan naurun voimalla.
Tehdäänpä pieni koe. Tämä voi vaikuttaa oudolta ja erikoiselta.
Luettelen nyt muutaman valheen.
Tahtoisin sinun nauravan. Jos olet ystävän kanssa, naurakaa yhdessä.
Nauretaan tälle valheelle: -
"Jumala ei täytä tarpeitasi tulevaisuudessa."
Hauskaa.
Ajattelemme mielessämme: "Ahaa, tarpeitani ei täytetä."
Kun sanomme sen ääneen, se on naurettava ajatus.
Mottoni on: "Nauretaan sille."
Nauretaan tälle valheelle: "Olet epäonnistuja."
Se on naurettavaa. Olet saattanut joskus kokea olleesi epäonnistuja, -
mutta sinä et ole epäonnistuja.
Raamatun mukaan olet enemmän kuin voittaja.
Nauraminen on työkalu.
2. Kor. 10:4:ssä sanotaan, -
etteivät sota-aseemme ole lihalliset, vaan ne ovat voimalliset -
Jumalan edessä hajottamaan maahan linnoituksia.
Meille on annettu monia aseita. On kiitoksen ase, ylistyksen ase, -
rukouksen ase, anteliaisuuden ase, -
kunnioittamisen ase ja rohkeuden ase.
Ne kaikki ovat aseita, jotka tuhoavat linnoituksia.
Yksi Jumalan antama ase on ilon ja naurun ase.
Opetussarjan seuraavassa osassa -
puhumme julistuksen ja sanojen voimasta.
Puhumme siitä, miten usko tulee kuulemisesta.
Jotta voi uskoa eri tavalla, täytyy kuulla eri tavalla.
Jotta voi kuulla eri tavalla, täytyy sanoa jotakin erilaista, -
koska kuulen itse omat sanani.
Ennen kuin voimme alkaa uskoa totuutta, -
meidän täytyy purkaa huonot uskomuksemme.
Yksi tapa purkaa ne -
on pukea sanoiksi, millaisia uskomuksia meillä on.
Kirjassa käsitellään niistä monia.
Yksi on ajatus siitä, etteivät hyvät asia kestä pitkään. Haha. Hauskaa.
Jos uudistan mieleni...
Silloin pidän sitä totena menneisyyteni kokemusten perusteella -
ja uudistan mieleni tuolla valheella enkä uskolla siihen, -
että saan nähdä Jumalan hyvyyden.
Toivo on luottavaista odotusta, että hyviä asioita on tulossa.
Jos uskon, etteivät hyvät asiat kestä, uskomus toimii minua vastaan.
Uskon, että aina on tarpeen -
yrittää pukea uskomukset sanoiksi.
Sitten täytyy naurun kera sanoa: "Haha. Tuo on naurettavaa, -
koska Jumala sanoo jotakin muuta."
Sitä voi soveltaa sellaisissakin tilanteissa kuin aikaerorasituksessa.
Matkustan paljon eri aikavyöhykkeiden välillä.
Asiantuntijat sanovat, että jos matkus- taa monen aikavyöhykkeen yli, -
alkaa kärsiä aikaerorasituksesta, mikä heikentää toimintakykyä.
Tiedostamattani omaksun asiantuntijoiden mielipiteen -
enkä Jumalan korkeampia totuuksia.
En väitä, etteikö meidän tarvitsisi kamppailla tiettyjen asioiden kanssa, -
mutta jos jatkuvasti omaksumme ihmisten mielipiteet -
emmekä Jumalan Sanaa ja totuuksia, -
koemme enemmän kielteisiä asioita kuin positiivisia asioita Herrassa.
Vuosia sitten Herra kysyi minulta: "Steve, millaisena pidät itseäsi?"
Millaisena pidät itseäsi? Se on hyvä kysymys.
Vastasin: "Pidän itseäni ujona -
ja köyhänä.
En ole kovin järjestelmällinen. Hukkaan aina avaimeni.
Aina kun menen eteenpäin Sinussa, paholainen hyökkää kimppuuni."
Ajattelin olevani se, mitä menneisyyteni sanoi minusta, -
enkä se, jonka Herra sanoi minun olevan.
Herra kysyi: "Miksi sanot, että aina kun menet eteenpäin minussa, -
paholainen hyökkää kimppuusi? Miksi uskot niin itsestäsi?"
Vastasin: "Herra, sanon, että aina kun menen eteenpäin Sinussa, -
paholainen hyökkää kimppuuni, koska aina käy niin."
Hän sanoi jotakin mielenkiintoista.
"Steve, se on totta sinulle, mutta se ei ole totuus.
Se on totta sinulle, mutta se ei ole totuus.
Se on totta sinulle, koska uudistat mielesi sillä jatkuvasti.
Olet kehittänyt siitä opinkappaleen elämässäsi.
Sen mukaan hyökkäysten määrä -
on todiste siitä, että teet hyvää."
Hän kysyi: "Miksi puhut enemmän -
paholaisen hyökkäyksistä kuin varjeluksestani?"
Sanoin: "Hyvä kysymys. Mietin, miksi puhun paholaisen hyökkäyksistä -
enemmän kuin varjeluksestasi. Itse asiassa tiedän syynkin siihen.
Lukemassani hengellistä sodankäyntiä käsittelevässä kirjassa -
ei juurikaan puhuta varjeluksestasi."
Aloin tajuta, että minulla oli koko joukko huonoja uskomuksia.
Niistä monet perustuivat menneisyyteeni.
En uskonut totuutta.
Tässä työkalussa -
puetaan sanoiksi se, mitä me todella uskomme.
Uskoin esimerkiksi, että uskolliset kristityt -
kokevat aina paholaisen hyökkäyksiä ja vaikeuksia.
Minun piti oikein nauraa sille.
Ei. Tämä on suurempi totuus: -
Jeesus tuli kiroukseksi edestämme. Se sanotaan Gal. 3:13:ssa.
Hän tuli kiroukseksi, ettei meidän tarvitse kokea kirousta.
En kiistä, etteikö elämässä tulisi eteen haasteita, -
mutta en halua tarpeetonta haastetta ja hengellistä sodankäyntiä -
huonojen uskomusten takia.
Alan tehdä yhteenvetoa tästä opetusosiosta.
Jokaisessa osiossa puhun siitä, mitä me uskomme.
Totuuden uskominen vapauttaa. Valheen uskominen sitoo meidät.
Tässä osiossa tarkastelimme valheiden tunnistamista -
ja niille nauramista.
Nauraminen on tavallaan puuduttamista ennen totuuden tuloa.
Nauraminen on voimallinen väline asioista irti päästämiseen.
Jotkut sanovat: "Hyvää opetusta, Steve, -
mutta en halua nauraa, koska se tuntuu teeskentelyltä, -
ja minä olen aito ihminen."
Vastaan, että naurusi ei ole teeskentelyä.
Se on vain ruosteessa, koska sitä ei ole käytetty.
Se on kuin lihas, jota ei ole treenattu.
Jotkut sanovat, ettei heille ole luontaista olla iloinen tai nauraa.
Mitä ajattelisit ihmisestä, joka sanoisi, -
ettei hänelle ole luontaista olla rakastava ja rakastaa ihmisiä?
Pitäisit sitä naurettavana. Sillä ei ole mitään tekemistä luonteen kanssa, -
koska rakkaus on Hengen hedelmä.
Gal. 5:22:ssa luetellaan yhdeksän Hengen hedelmää.
Ensimmäinen on rakkaus. Arvaa, mikä on toinen? Ilo.
Rakkaus, ilo, rauha.
Hengen hedelmien eteen ei välttämättä tarvitse ponnistella.
Ne ovat merkkejä siitä, että me olemme liittyneinä Jumalaan.
Ne osoittavat, että meillä on terveitä, hyviä uskomuksia siitä, -
kuka Jumala on.
Ps. 16:11:ssä sanotaan, että Hänen läsnäolossaan -
on ylenpalttisesti iloa.
Julistan yllesi tänään, että tulet saamaan ilon läpimurron.
En halua pelkästään Pyhän Hengen iloa.
On ihanaa, kun Pyhä Henki ilmestyy ja minut valtaa ilo, -
mutta haluan totuudellisen ilon.
Julistan elämäsi ylle, että Pyhä Henki tekee sinussa jotakin voimallista.
Opetin tänään ilosta Herrassa -
ja siitä, miten voimme naurun avulla uskoa totuuden ja luopua valheista.
Uskon, että Jumala tekee sinussa jotakin uskomatonta.
Alkaa uusi ilon kausi.
Elämässäsi alkaa uusi voiman kausi.
Sinussa alkaa uusi terveyden kausi.
Isä, kiitos niistä, jotka katsovat -
tätä ohjelmaa ja opetusta.
Hoida heitä voimallisesti.
Anna heille ilmestystä.
Hepr. 1:9:ssä sanotaan, että Jeesusta voideltiin iloöljyllä -
enemmän kuin Hänen kumppaneitaan.
Anna meille ilmestystä Jeesuksen todellisesta luonnosta.
Raamatussa sanotaan, -
että Hän oli iloisin ihminen, jota maa päällään kantoi.
Herra, kiitämme Sinua siitä Jeesuksen nimessä, aamen.
Lisätietoja työstämme ja kirjoistamme, -
kuten "Let's Just Laugh at That" tai "Possessing Joy", -
on kotisivuillamme ignitinghope.com.
Siellä voi kuunnella opetuksia.
Siellä on linkkejä kirjoihimme. Niitä voi tilata PDF-muodossa.
Suomessa se voi olla kätevintä.
Kirjojamme saa myös verkkokaupoista.
Meillä on halu auttaa sinua, koska Jumala uskoo sinuun -
enemmän kuin sinä uskot itseesi.
Herra nostaa sinua kohti jotakin suurempaa kuin tiedätkään.
Igniting Hope -työssä me uskomme siihen.
Ei ole toivottomia tilanteita. On vain ihmisiä, joilta uupuu toivo.
Kun ihmiset saavat todellisen toivon, olosuhteet eivät voi jäädä ennalleen.
Jumalan siunausta! Odotamme innolla seuraavaa jaksoa.
Suomennos: Marianne Tenetz